पाएं अपने शहर की ताज़ा ख़बरें और फ्री ई-पेपरडाउनलोड करें
विजयपुर घाटा क्षेत्र के उदपुरा पंचायत के सांकेड़ा का खेड़ा निवासी महिला की हत्या कर दाेनाें आराेपियाें ने देर रात तक खुद गड्ढा भरा था। दूसरे दिन मनरेगा मजदूराें काे बुलाकर और मिट्टी डलवा दी थी। आराेपियाें ने पुलिस पूछताछ में बताया कि जहां शव दबाया वहां पहले से गड्ढा था। अब पुलिस नरेगा श्रमिकों के भी बयान लेगी। 16 अप्रैल की रात विजयपुर क्षेत्र के सांकेड़ा की 25 वर्षीय महिला लापता हो गई थी।
विजयपुर पुलिस ने आरोपी अमरपुरा निवासी भरत पुत्र मोहनलाल धाकड़ व साथी प्रतापसिंह पुत्र कालूसिंह राजपूत को गिरफ्तार किया। पूछताछ में आरोपियों ने महिला की हत्या करना स्वीकार किया। आरोपियों ने हत्या के बाद महिला का मोबाइल मोडिया महादेव तालाब में फेंक दिया था। बुधवार को पुलिस ने भीलवाड़ा से गोताखोर बुलाकर तलाशी करवाई। तालाब में कीचड़ व मगरमच्छ के डर से गोताखोर मोबाइल ढूढ़ नहीं पाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn